*. * :: Леденишка Шопска Салата!\nПрочетен: 8617 Коментари: 37\tГласове:\n1. hloris - привет от една лудичка полушопкиня! :)\nСупер салатка си спретнала,ама това не върви с биричка,а с нещо ледено под формата на домашна ракийка! :)\nСега сериозно,много ти е богата реколтата,личи си,че си добра стопанка,която си разбира от работата!\nПървите откъснати доматчета родно производство са най-вкусни,защото са поели слънчевата светлина и топлина...чак сладнят...и защото са дълготърпеливо чакани!\nА аз не зная какво ще произведа тази година с тази градушка,която валя три пъти за една нощ!\nНаздраве,и браво на двете ръчички,отгледали такова изобилие!\nДоматите колтучиш ли ги?!\n2. vesever - Тони, привет :) Благодаря ти!...\nТони, привет :)\nАми, аз знам, че бирата не върви, имаме домашна ракия, но тя е за мъжете, аз си наливам биричка с портокалов сок, правя си радлер и съм рахат.\nНие вече от седмици берем домати и краставици, едва сега се наканих да "почерпя" и вас...\nА тази година имам много добър помощник, благодарение на Димо имаме толкова добра реколта!\nПредишните години сама отглеждах градината, и не беше толкова добре. Но той разбира повече от мен и има повече опит.\nКолтуча ги, да, на 2 пъти. Засадих ги първата седмица от м. май, тогава Димо беше във Виена и като се върна, бяха пораснали към 50 санта, и като ги подпукахме - копане, плевене, пръскане, каквото си е нужно, и сега са по-високи от мен.\nПращам ти един любим клип с градинката ми от предишна година...лето 2013. ..\n3. rosiela - Уют и вкус!\nИ атмосфера! Да ви е сладко!\nА тия стебла на доматите, хубави та хубави, са твоите, нали? Благодатен чернозем.\n4. troia - Веси,\nтова е хубава и без нитратна салатка, защото всичко е домашно производство. В никое заведение няма да ти я сервират така обилно украсена със сиренце.\nАбе домашното си е домашно.:)\n5. krassko - Страхотно изкушение:)\nНе знам как успяваш да се справяш с градината.\nТова си е доста работа . Да е жив и здрав Димо да го поздравиш от мен.\nИ отдавна се каня да ти кажа да садиш всичко по нарядко.\nОбикновено на пликчетата със семена е написано на какво разстояние да се садят.\nА аз съм мързелив, не си струва да се трудя след като доматите вече са по лев.\nА днес вече имаше и прекрасни червени чушки\nи за утре се каня да си спретна един миш маш.\n6. erato7 - Поздрави, миличка! Прекрасна ...\n7. zax - Ще отскоча до магазина да взема едно ...\nЩе отскоча до магазина да взема едно дето не се търкаля и се връщам. ;)\n8. hloris - Веси,\nНачалото на май ли ги садиш доматите?!\nАз тук не смея да ги изнеса навън разсадите по-рано от 24 май...просто при нас е котловина,и има опасности от слани.\nМога ли да помоля нещо?!\nТова домати тип "клонче" ли са...ако ли да,то искам да попиташ как им е търговското наименование,за да си купя семена...сигурно са хибридни,и не могат да се изваждат семена за разсади....ти ли си правиш разсади,или си купуваш готов?!\nПрепоръчвам ти сорта "Розов блян",ако знаеш миналата година какви едри домати изкарах,коловете не можаха да ги издържат.\nИмам и едни специални домати,тип чушка,защото имат формата на чушка,много са вкусни,и нямат почти никакви семки...ако искаш,живот и здраве,мога да ти изпратя семенца за другата година...\nДоматите са ми една от любимите култури,но има страшно много работа по тях.Тиквичките също.\nТази година пролетта за пръв път видях на пазара в София да продават черни на цвят домати...и досега съжалявам,че не купих,за да ги опитаме....една година един мой комшия ми беше дал няколко коренчета разсад,които родиха...жълти домати...\nДруго си е родното производство...поне знаеш с какво си ги третирал, а не да ядеш някакви натъпкани с нитрати от пазара.\n9. hloris - Да си допълня мисълта,\nКраско е прав...доматите искат простор около себе си,така по-малко се маносват,и при колтученето задължително им махайте долните листенца,които опират в земята,защото заразата тръгва от там.\n10. donchevav - Да, "Рилата" вече зрее! ...\nДа, "Рилата" вече зрее! Тази година посях няколко ранни сорта и един от тях - новият хибрид "Ръгби", се оказа несравнимо по-добър от предишните ми фаворити, включително от "Рила" и "Наслада". Колтучене, връзване, окопаване, пръскане - и помощ от близките и от небето - под формата на дъжд като по поръчка. Тазгодишните домати навсякъде се развиват добре, но твоите са разкошни - истинска доматена джунгла! Няма как да е иначе - на този благословен зеленчук са нужни плодородна почва, дъжд и много любов!\nЧудесна салата - и ние така я обичаме - с голям куп сирене отгоре- домашно:))))\n11. rosiela - Вие двете не се помайвайте, ами пратете по София някое доматче, българско.\n12. manfredman - Уникални домати, браво!\nНикога не съм брал червени домати по средата на юли, а тази година градушката ги съсипа, останаха само в парника и там наистина са без нитрати.....\n13. vesever - Роси, благодаря ти :) Да, мои са, и ...\nДа, мои са, и почвата е добра наистина. В долната част на селото почвата е бяла и не толкова плодородна, та се налага много да я подхранват,а ние от горната част сме облагодетелствани от Бога ;))\n14. vesever - Кати, благодаря ти! Вярно е, че ...\nВярно е, че купешките домати нямат нищо общо с домашните!\n15. vesever - Краси, благодаря ти! Предадох ...\nПредадох поздравите :)\nВярно е, че садя много на гъсто, все пестя място....а градинката ми е малка...\nАбе различен е вкусът на домашните зеленчуци от този на купешките...но без работа не става.\nЗа мен е добре, физическата работа разведрява умственото натоварване, че ми идва в повечко понякога...\nИ аз чакам пиперките да узреят, още са зелени. Аз ги обичам червени, а Димо и синът ми зелени. На мен зелените ми горчат. А миш-маш обожавам, обаче децата не обичат и затова рядко го приготвяме.\n16. vesever - Слънчева Ерато, благодаря ти! ...\nСлънчева Ерато, благодаря ти!\n17. vesever - Хм, Закс, кое е онова, което не се ...\nХм, Закс, кое е онова, което не се търкаля - мислих, мислих и не се сещам...\n18. vesever - Тони, в нашия край пролетта идва ...\nТони, в нашия край пролетта идва по-рано, в наше село преди Гергьовден всички слагат доматите. Аз ги слагам най-късно до 05.05.\nЕдна година ги бях сложила през април, голям зор беше, обаче заради студа и сланите ги бях покрила с 10-литрови пластмасови бутилки от минерална вода, изрязах ги през средата и така ги държах 2-3 седмици...\nДомати тип чушка не съм виждала...да, бих се радвала, ако можеш да ми пратиш по някое време.\nПървите години си правех разсад, но вече купувам от бабите от околните села.\nТази година купих сортове Калина и Розовите домати, засега Калината се справят много добре, розовите по-късно раждат.\nА чери бях слагала преди години, един съсед ми даде разсад, но тази година нямам, а много ги харесвам и пак бил сложила.\nТака е, от бившата ми свекърва знам, че се махал листенцата отдолу, да се проветряват и да се избегне маната.\n19. vesever - Вени, вярно е, че тази година е много ...\nВени, вярно е, че тази година е много добра, а при нас нямаше градушка, чух, че по някои места е имало...\nСамо сиренцето е купешко в салатката ми, но скоро ще опитам да си правя домашно, не изглежда трудно.\nВчера подквасих 5 бурканчета мляко, много добре се получи!\nПоздрави от нашата градинка за вашата!\n20. vesever - Роси, да пратим, защо не! Решени ...\nРоси, да пратим, защо не!\nРешени сме да прескочим до Перник до наесен, да видя братовчедите, можем и да ти донесем. И в София имам приятели, които ми се иска да видя....\n21. vesever - lightsaber123, може би е така. . . ...\nlightsaber123, може би е така...Божа работа!\nКато се има предвид колко много замърсяване е причинено на Природата от човеците, Бог явно е търпелив...\n22. vesever - Ники, супер е, че имате парник, аз ...\nНики, супер е, че имате парник, аз все още нямам, а ми се иска да направим, някои мои съседи имат и получават реколта много рано...\n23. anin - Ехаа,\nИ аз ям редовно такава салатка, но сигурно твоята е по-вкусна, щом е без химични торове :)\n24. anin - :)))\n- Мръвкиии! ;)))\n25. zax - . . . как кое, шишичка високо каче...\n... как кое, шишичка високо качество, от тия дето не се търкалят - с малцов дъх и дъбов цвят. :)))\n26. rosiela - Ето това е приказка. Целувам те.\n27. vesever - Ан, така е, селяните сме привиле...\nАн, така е, селяните сме привилегировани с натурални продукти, спрямо вас, гражданите :Р :Р :Р\n28. vesever - Закс, аз съм много боса в тази сфера ...\nЗакс, аз съм много боса в тази сфера явно ...предполагам, че повечето жени са ..\nВиж, Ан поне се сети за мръвки, а на мен нищо не ми идваше в главата...\n29. vesever - Роси, благодаря :) ще опитаме да ...\nще опитаме да се организираме и като идваме, да се видим, ако е възможно.\nРеколтата е до късна есен, времето е пред нас.\n30. rosiela - Много мило.\nУсмивки, доматчета и ти самата.\n31. krassko - Доста си научила за доматите, вече и лекции изнасяш :)))\nИ с тази градина си за завиждане:\nI have a little gut i have been trying to get rid of.\nВиждаш ли какво учим. Но е трудно.\nВсе още не съм опънал въжета за пране в стаята за да окачам с щипки\nлистовете с думи на тях, но нещата натам вървят:)\nВажното е че се забавлявам.\nТук първите "палми" вече цъфтят.\nВсичките са червени и не зная защо са малки.\nПредполагам че са от семена. Тук са насадили десетки хиляди по градините.\nЛюбопитен съм дали ще направят грудки през есента.\nПП. Ако искаш да имаш качествени зеленчуци си купувай сортови семена.\nА ако искаш да садиш гъсто трябва да садиш по две неща в един ред:\nлук и спанак, моркови и репички и като извадиш спанака и репичките лука и морковите ще имат простор, така няма нужда и от плевене. :)\n32. vesever - Роси, и за теб усмивки :)\nРоси, и за теб усмивки :)\n33. vesever - Краси, имам още много да уча. Всъ...\nКраси, имам още много да уча. Всъщност във всичко, което правя извън професията си, съм самоука...\nГрадинката ми е малка и все още има много работа по нея...колко идеи имам само...\nПоследната ми иновация - няма да се смееш - направих жив плет от драки. Бяха обраснали много край източния дувар и ги подрязах, фризирах, стана зелен жив плет, много приятно изглежда, въпреки, че е от драки. А наесен трябва да ги напръскаме, да ги унищожим и планувам да засадя рози, разноцветни, към 30 м. по протежението на дуварчето.\nИнтересна идея за думите, вярно е, че винаги трябва да са ти под око, така най-лесно се запаметяват.\nДругият вариант е да преписваш речниците, както аз правех в гимназията, което, обаче, каквото и да си говорим, е упражнения за луди.\nМоите палми още не цъфтят, но дръпнаха изведнъж на височина, ще чакам да цъфнат и ще ги фотосесирам :)\nА учили ли сте израза to have the guts?\nидиома е, не се превежда буквално.\nП. П. За семената, да, поначало вземам от сортови семена, но готов разсад също вземам, от бабите, защото знам, че е сигурно качество.\n34. krassko - Не сме го учили:)\nПогледнах в гугъл преводач, но го няма.\nНооо вече съм понаучил доста и мога да се досетя,\nче "да имаш черва" вероятно означава "да имаш смелост да направиш нещо".\nИ не вярвай на качеството на разсада на бабите. Те често използуват семена от собствената си реколта, а това в повечето случаи не е разумно. Ако няколко години подред се използуват собствени семена от един сорт, те се израждат и страдат повече от болести. Вече масово се използуват хибридни семена, а семената от техните плодове не могат да се използуват за разсад - трябва всяка година да се купуват нови. Бизнеса си е бизнес.\nЗабравяш, че съм лесовъд. Жив плет от драки е прекрасна преграда срещу нежелани посетители. Трудно ще ги унищожиш драките, а да правиш ограда от рози съвсем не е разумно. Въпреки че в повечето случаи имаш прекрасни идеи все пак се обръщай за съвет към специалист преди да предприемеш нещо.\nА да се качват думите на въжета е мое изобретение. На 10 листа се записват по 10 думи, окачат се и вървиш пред тях напред назад и повтаряш като папагал. На другия ден това което съм запомнил отпада, а към ненаучените се добавят нови за да станат пак 100. И след месец и половина разбираш 70 - 80 % от прочетеното.\nНо това е упражнение за тинейджъри. А какво ми пречи да опитам макар и с по малко думи. Това е страхотен начин да проверя колко мозък ми е останал в главата. И с радост ще споделя за да се посмеем заедно.:)\n35. vesever - Да, точно за смелост става дума, ...\nДа, точно за смелост става дума, така се превежда, както и ти си го усетил.\nВ действителност ми се иска сама да си правя разсада, на даден етап мога да почна, в Търново има добри сортови семена, само първите две години засявах в сандъчета, после почнах да вземам готов разсад.\nЖивият ми плет и на мен ми харесва, обаче съседката ми нещо не е съгласна, не трябвало да има на границата растения, обаче ако сложа рози, надали ще има нещо против...\nНо, всеки с претенциите си, в крайна сметка.\nДумите можеш да ги наслагаш навсякъде из къщата, накъдето и да се обърнеш, да виждаш думи и така може би по-бързо ще стане научаването им, а и е забавно.\nНо и досега доста си научил, така че няма за какво да се притесняваш. :)\n36. krassko - Разгледах ти доматите - сорта е хубав\nНо не си играй с тези колове. Определи си едно място за домати и сложи циментови колове с три реда тел. Направиш ли го веднъж после нямаш никакви грижи. Същото се прави и с краставиците, но там телта се слага по високо. То и с тиквичките е същото.\nВ края на есента на мястото на чушките и зелето си насади глави лук и през пролетта ще имаш пресен лук за Великден. А след Гергьовден на негово място садиш други неща.Ако садиш зеле остави 5 - 6 зелки за Коледа. Зелето не мръзне под снега и е невероятно вкусно на салата в края на есента.\nЗеленчукопроизводството си е наука, но практиката не е за подценяване:)\n37. vesever - Краси, съседката ми от изток ползва ...\nКраси, съседката ми от изток ползва именно такава конструкция, с циментови колове.\nВярно, че изглежда по-стабилна и сигурна конструкция, обаче на мен ми стоят някак много тежко и грубо...а като набивам дървените колове ми стои някак самобитно и по-уютно...от естетическа гледна точка )))\nДа, това е хитро, с редуването на културите, някои неща съм ги пробвала, спанака и марулята ги слагам късно наесен, за да имам рано напролет, знам, че морковите също е добре да се слагат късно наесен, и лукът, със зелчиците не съм пробвала да оставям до толкова късно, но ще пробваме.


Sic transit gloria mundi* - In LIFE\nНа 25.02.1992 г. Общинският съвет на София взема решение за разрушаване на мавзолея на Георги Димитров. Сградата е построена през 1949 г., за да съхранява балсамираното тяло на комунистическия ръководител. Изграждането на мавзолея започва веднага след смъртта на Георги Димитров. Построен е за рекордния срок от 6 дни, през което време тялото на Георги Димитров е превозено от СССР до София. Проектът на култовия градеж е изработен спешно от архитект Георги Овчаров, „царския човек“, един от най-големите архитекти на България, създал сградите на Министерството на вътрешните работи, биологическия факултет, къщата на Сирак Скитник и множество други сгради в цяла България.\nТялото на първия български комунистически лидер остава в мавзолея до август 1990 г., когато е кремирано. На 23 юли, след 41 години на митарства между света на живите и мъртвите, тленните останки на Георги Димитров са положени в гроба на майка му в Централните софийски гробища. С това се слага край и на хилядите паради, манифестации и поздравления за годишнини от трибуната на мавзолея, на няколко метра над мумията. Идват времената на митингите и протестите.\nОпразнен и лишен от основното си предназначение, вече никому ненужен, мавзолеят е оставен на милостта на времето и случайните минувачи. Използван е за всевъзможни временни нужди – от импровизирана тоалетна до декор на няколко оперни спектакъла на открито.\nМавзолеят е взривен края на август 1999 г. по заповед на строителния министър от правителството на СДС Евгений Бакърджиев. Първата детонация, в присъствието на министър-председателя Иван Костов и кмета на София Стефан Софиянски, не успява да събори сградата и са необходими няколко експлозии от 21 до 27 август когато най-сетне тя рухва.\nРазрушаването на мавзолея беше прието нееднозначно от българите. Лично аз, при все, че никога не съм бил член на БКП, смятах, че тази сграда трябваше да остане, не само като символ на една епоха, но и защото, както беше казал някой: „Народ, който не помни историята си, е обречен да я повтори!“. А, за съжаление, ние, българите, сякаш обичаме да повтаряме грешките си. При това – с някакво мазохистично удоволствие. Но, за да може, поне този път да не ги повтаряме, сградата трябваше да бъде превърната в паметник на българския политик от най-ново време. И между четирите му колони да се поставят портретите на всеки един от тези, които са ни управлявали. А отгоре вместо „Георги Димитров“ да бъде изписан древният латински израз: Sic transit gloria mundi**. За да може всеки един от нашенските политици да се стреми да направи нещо добро за народа си и да се надява, че когато някой види изображението му там, ще си спомня с топло чувство за стореното от него, а няма да го наругае.\n*Това е латински израз, който означава: „Така преминава световната слава“.\n**Навремето, когато се коронясвал нов римски папа, един монах, облечен в черно расо, стоял пред него и размахвал пръчка със закачен на нея горящ лен, натопен в лой. И три пъти изричал високо: „Така отминава световната слава”. За да помни папата, че въпреки божественият му понтификат (наследник на Свети Петър) си остава земен човек.


AUTO BILD България / Стайков стартира на рали „Троя“, турски екипаж в Hyundai Racing Trophy\nДвукратният рали шампион на България Пламен Стайков, заедно с навигатора си Давид Кварацхелия ще вземе участие в предстоящото рали „Троя“, което ще се проведе през този уикенд в Турция. Състезанието ще бъде с център Чанаккале, а за него има заявени 43 екипажа, които ще трябва да минат 8 специални етапа. В клас RC2, където е записан и Пламен Стайков има записани още 14 автомобила, от които 4 са от тип R5, а един е S2000. И в това състезание Стайков ще се състезава със своето Mitsubishi Lancer Evo IX.\nЕкипажите на Hyundai Racing Trophy също ще стартират на надпреварата. Горещото лятно състезание ще бъде трети кръг от едномарковия шампионат, а в него участие ще вземат Симеон Симеонов/Йордан Йорданов, Денис Станчовски/Младен Карчев, Виктория Гъркова/Велислава Павлова, както и нов турски екипаж – Топрак Кандан/Ерхан Арикан.\nСимеон Симеонов е лидер в HRT по точки\nНадпреварата в Турция обещава да бъде интересна и изпълнена с много спортни емоции. Водачът във временното класиране на едномарковия шампионат, Симеонов, признава, че преднината по точки, която има пред претендентите си, не го успокоява. Това дори го мотивира да бъде още по-постоянен и да не вдига крака от газта. 16-годишният Денис Станчовски доказва с всеки изминал километър амбицията си да бъде професионален пилот и постепенно вдига темпото в отсечките. Това успя да го докаже и на изминалото рали спринт „Дряново“, като обещава на състезанието в Турция да се представи още по-добре. Дамското присъствие зад волана на Hyundai i20 Coupe R – Виктория Гъркова, също показва своя талант. Както самата тя казва, картинг опитът, който има, е много ценен и ѝпомага да запазва хладнокръвие в отсечките въпреки високите скорости.\nНововъведението в предстоящото рали е турският екипаж, който ще се включи в едномарковия шампионат. Тандемът в четвъртия Hyundai i20 Coupe R е съставен от Топрак Кандан с навигатор Ерхан Арикан. Топрак е известен в Турция и с участията си във V1 Challenge състезанията, а неговият ко-пилот е с дългогодишен опит в различни рали класове. На рали „България“, което беше част и от Турския шампионат, отбори и организатори от южната ни съседка се впечатлиха от формата Hyundai Racing Trophy и изразиха своето желание шампионата да участва и в Турция. Благодарение на лесно достъпната спортна платформа, Кандан/Арикан имат възможността да се качат на Hyundai i20 Coupe R и да се състезават в клас RC5.


Върховния съд в Дания реши... | CyberCrime.bg\nВърховния съд в Дания реши...\nДнес Върховният съд в Дания реши, че интернет доставчикът „Теленор” (Telenor) трябва да продължи да блокира достъпа на абонатите си до The Pirate Bay. Това е третото решение на датския съд в полза на правоносителите по тази тема. Решението показва, че интернет доставчиците са част от справянето с големия проблем с пиратството, пред който са изправени пазарите за филми, музика и книги.\nКопенхаген, 27 Май 2010 – Днес Върховният съд в Дания постанови, че Теленор е задължен да блокира връзката на своите клиенти към нелегалния шведски торент тракер The Pirate Bay. Преди това, същото решение бе отредено и от регионалния и висшия съд в страната. Преди две години и половина, правоносители от филмовата, музикална и книжна индустрии сезираха окръжния съд да нареди на доставчика Tele2 да блокира достъпа до The Pirate Bay. През това време Tele2 бе придобит от Telenor – вторият най-голям интернет доставчик в Дания.\n„Решението на съда е абсолютно ясно – то потвърждава, че интернет доставчиците са част от решаването на проблема с пиратството, каза адвокатът на правоносителите Johan Schlüter. Това решение е изключително важно за усилията на правоносителите да създадат работещ пазар за филми, музика и литература в Интернет. От голямо значение за развитието и успеха на легалните услуги е нелегалните такива да бъдат ограничавани колкото е възможно повече”, коментира още той.


Знаете ли коя е Фрида Кало?\nНачало | История | Знаете ли коя е Фрида Кало?\nОбичате ли да рисувате? Но не просто в часа по рисуване, а наистина да се интересувате от изобразително изкуство и от видовете техники? Ако е така със сигурност си имате и поне един любим художник. Някой, чийто картини можете да гледате с часове и да искате да рисувате точно като него. Обичате ли картините на Винсент ван Гог? Какво ще кажете за Джейкъб Лорънс или Джорджия О`Киф? А чували ли сте някога за Фрида Кало? А би трябвало и да знаете нещо за нея, защото животът ѝ е доста интересен и дори би могъл да ни научи на няколко полезни принципа от които е хубаво да се водим. Но прочетете най-интересното за художничката, за да разберете за какво говорим.\nФрида Кало е родена на 6 юли 1907 г. Въпреки това тя казва на хората, че годината на нейното раждане е 1910 г. Защо Кало се е представяла като по-млада с три години? Вместо това тя избира 1910 г., защото я свързва с голямо събитие, започнало през тази година – Мексиканската революция. Пълното име на Кало при раждането било Магдалена Кармен Фрида Кало Калдерон. Когато била на шест години, Кало се разболяла от полиомиелит и заради това тя накуцва до края на живота си. По-интересното обаче е, че Кало никога не е планирала да е художничка. Вместо това тя искала да учи медицина и да стане лекарка и когато е на 15 години дори усилено учи биология и медицина. Но животът невинаги върви по план. През 1925 г. Кало преживява тежък инцидент. Именно по време на възстановяването си тя започва да рисува. И точно за оздравяването си завършва първото си известно произведение на изкуството – Автопортрет в кадифена рокля. Всички гледали като омагьосани картината на момичето и оттогава тя никога не поглежда повече към медицината.\nОттогава Фрида Кало бързо става известна като една от най-големите художнички в Мексико. Съпругът ѝ Диего Ривера също е бил велик художник. Двамата пътували до много места, за да правят изкуство. Те живеели в Сан Франциско, Ню Йорк, Детройт и Париж. Накрая и в Мексико Сити. Кало била близка и с други художници от онова време. Тя била добра приятелка с Пабло Пикасо, който се възхищавал на нейното изкуство. Кало също се занимавала и с политика. Била член на Мексиканската комунистическа партия. През 1943 г. Кало става професор по живопис в „La Esmeralda“, училище за изящни изкуства. За съжаление обаче здравето ѝ пак много се влошило. Тя все още създава много произведения на изкуството, много от тях автопортрети, като почти всички е рисувала в леглото си.\nСъстоянието ѝ непрекъснато се влошавало, но дали това спряло художничката? Определено не! Независимо че на първата си самостоятелна изложба тя е на легло – успява да я подреди и да бъде изключително успешна. За съжаление обаче художничката умира през 1954 година. И въпреки това оставя след себе си непреходни и вечни картини като „Двете Фриди“, „Автопортрет с трънена огърлица и колибри“ и много други, които хората наблюдават с интерес и до днес. В изкуството си, както и в живота си, Кало се стремяла към честност. Автопортретите ѝ изобразяват истинската Кало. Днес тя се помни като един от най-големите художници в историята.\nАко обичате изобразителното изкуство непременно прочетете също:


Неуспешен клас в колежа: Какво правите по-нататък? - Интересен - 2021\nКакво да правите, ако не успеете в клас в колежа\nДори и звездни студенти не успяват понякога в колежа. Това не е краят на света, но е добра идея да направите план за игри, за да сведете до минимум щетите върху вашия академичен запис и да предотвратите повторението му.\nПроверете вашите академици\nНаучете какво влияние ще има оценката върху вашите преподаватели. Какво ще постигне "F" спрямо средната оценка за точките ви? Вече нямате право на следващ курс от поредица? Може ли да бъдете поставени на изпитателен срок? В зависимост от ситуацията може да се наложи:\nПренаредете графика си за следващия семестър, като намерите курсове, които нямат предпоставка.\nПодредете се да вземете класа отново.\nВземете летен клас, за да останете на път, за да завършите навреме.\nПроверете вашата финансова помощ\nМного училища позволяват академично прекъсване тук и там (финансово казано), но ако сте на академична пробация, не вземате достатъчно кредитни единици или имате някакво друго усложнение, провалът на клас може да има голямо влияние върху финансовите подпомагане. Консултирайте се с вашия офис за финансова помощ, за да научите какво може да означава неуспешна оценка за вашата конкретна ситуация.\nКонсултирайте се със своите съветници\nАко можете, насрочете среща с вашия професор и разберете дали той или тя има някакви предложения. Класът ще бъде ли насрочен отново през следващата година или през лятото? Има ли препоръки за преподаване от аспирант? Има ли книги, които той или тя може да препоръча, за да ви помогне да се подготвите по-добре за следващия път?\nЕдна от причините да имате академичен съветник е да ви помогне в подобни ситуации. Свържете се с този човек: той или тя вероятно ще знае входовете и разходите на академичния процес във вашия университет.\nПроверете своите причини\nБъдете честни със себе си защо не сте успели в час. Разбирането къде се обърка нещата може да ви помогне да повторите грешките и потенциално да се провалите отново. Ето някои често срещани причини, поради които студентите не успяват в часовете и какво можете да направите за тях:\nФокусиране твърде много на купони и недостатъчно на учени, Не е нужно да сте отшелник, но се опитайте да намерите начини да общувате, които не включват купони. Ако не можете да го изрежете напълно, поне го наберете обратно.\nПрекаляване с твърде много извънкласни дейности или работа на непълно работно време. Ако се разтягате твърде тънко, нещо трябва да дадете. Ако работата ви на непълно работно време е от съществено значение за вашите финанси, запазете я, но се опитайте да не работите повече часове, отколкото абсолютно трябва. По същия начин твърде много извънкласни занимания не са непременно добро нещо. Съсредоточете се само върху тези, които са най-важни за вас.\nОтлагане на задачи и учене. Започването на работа навреме е предизвикателство, което е твърде често срещано. Настройте редовни учебни часове и се придържайте към тях. След като направите изучаването на навик, ще ви стане по-лесно да продължите инерцията.\nВключване на заданията закъснява или не следва указания. Животът наистина се случва. Понякога се получават неща, които просто не можете да планирате. Това казва, че зависи от това да се обърнете навреме в задачите и да следвате указанията. Ако не сте наясно с изискванията или не мислите, че ще имате достатъчно време за завършване на задачата, говорете с вашия учител преди дължимият материал.\nДа имате професор или асистент, с когото просто не щракнете. Не всеки провал е ваша вина. Има моменти, когато просто се окажете в грешен клас с грешен учител. Докато може да се наложи отново да вземете клас, за да отговаряте на изискванията на вашата програма, вижте дали някой друг преподава подобен курс. Ако не, може просто да трябва да ухапете куршума и да направите каквото можете, за да преминете следващия път. Ако е възможно, просто избягвайте да ходите часове с този човек в бъдеще.\nРегистрирайте се с родителите си\nКажете на родителите си. Вашите родители може да нямат законно право да знаят вашите оценки, но пускането на неуспешна оценка на открито ще ви даде едно по-малко нещо, за което да подчертаете. Да се надяваме, че родителите ви ще ви осигурят емоционалната подкрепа и конкретните съвети, които ще ви трябва, за да продължите себе си.\nЗначи не успяхте в клас. Признайте, че сте се объркали, разберете къде сте се объркали и продължете напред. Провалът може да бъде страхотен учител. В голямата картина на живота всъщност може да научите повече от грешките си, отколкото от успехите си. Един неуспешен клас не ви определя. Тъй като сте в колежа, за да се учите, отнемете всичко, което можете от опита, и се възползвайте максимално от него - защото така трябва да е всичко за колежа, нали?\nCopyright 2021 \_ Образователен ресурс - на достъпен език за всичко на света \_ Какво да правите, ако не успеете в клас в колежа


Сладки миниатюрни храни и напитки, сладки иобекти на пръстен, обеци, колие и медальон, всеки продукт - ръчна изработка японски майстори. В Япония и в чужбина, като с оригинално бижу в Kawaii (както е в превод от японски - ". Прекрасна", "сладък") стил е доста популярен сред младите хора и фенове на аниме от всички възрасти. Колекцията се нарича - Kawaii Халки производителя SouZouCreations, което буквално означава "The Lovely пръстените" от "Създаване чрез въображението." Продуктите на SouZouCreations се правят с голямо внимание, внимание към най-малките детайли и творчески подход към гастрономическия живот. Гледайки тези апетитни кулинарни шедьоври на пръстена, просто искате да опитате всичко. Орнаментите са изработени от различни видове пластмаса, стъкло, метал, керамика и много други материали. Те не са скъпи и изящни, но са предназначени да бъдат забавни, сладки и красиви! SouZouCreations пръстени и обеци са предназначени да се носят при специални поводи - за забавление или да даде малко шик на всеки един заедно. И сред миниатюрни храни и напитки - които само не са! Традиционни японски ястия и френска закуска, американски бързо хранене и италиански тестени изделия и пици, всички видове десерти и напитки! По-добре е да ядете преди да гледате. Ние се възхищаваме изцяло на формата на някои орнаменти в галерията, за всяка снимка има описание (бутон i в горния десен ъгъл):\nАсиметрични необичайни рамки за очила Необичайни часовници Необичайни коледни елхи Необичайни форми на чаени чанти: сбогом, стрес! Необичайни занаяти от плат и конци в снимки и видео майсторски клас на


Hostel Olé - НАЙ-НИСКИ ЦЕНИ от agoda.com\nPoeta Quintana 26, Аликанте сити център, Аликанте - Коста Бланка, Испания - Покажи на картата\n"Great place. Staff speak great English and are very helpful."\nОтличен 8,9 (540 отзива)\nОтличен 8,2 (498 отзива)\nВ близост Аликанте сити център Аликанте сити център Аликанте сити център Аликанте сити център\nХостел Olé предлага безплатен Wi-Fi достъп до интернет на цялата си територия и се намира в Аликанте, на 15 минути пеша от плажа Постигет. На място има зала за игри и бар. Всяка от общите спални е оборудвана с климатик и шумоизолация. Всички са снабдени с индивидуални лампи за четене и заключващи се шкафчета. Гостите ползват обща баня. В кухнята на партера гостите могат да се възползват от микровълнова фурна и хладилник. На разположение са също вътрешен двор и общо помещение с бар, настолни игри, телевизор с кабелни канали, джаги, инструменти и книги. Предлагат се също велосипеди и коли под наем. Търговският център Bulevar Plaza се намира на 500 м от хостел Olé, а замъкът Санта Барбара е на 30 минути пеша. Разстоянието до летище Аликанте е 9 км.\nХавлии се предоставят срещу допълнителна такса от 2 EUR. Имайте предвид, че провеждането на партита не е разрешено. При резервация за повече от 3 стаи може да важат различни правила и условия, както и да се наложи заплащане на допълнителни такси. При настаняването гостите трябва да предоставят валиден идентификационен документ за самоличност със снимка и кредитна карта. Моля, уведомете предварително Hostel Olé за очаквания час на пристигането ви. Необходимо е плащане посредством банков трансфер преди пристигане. Мястото за настаняване ще се свърже с вас след като направите резервация, за да ви предостави допълнителна информация.\nВсички типове туристи (540) Двойка (22) Самостоятелно пътуващ (429) Семейство с малки деца (4) Семейство с големи деца (1) Група (84)


bTV – пролет/лято 2016 | новини и коментари\n17 June 2019 14:04:32\nBG TV Talk > Forum > TALK > Архив > bTV – пролет/лято 2016 | новини и коментари\nAuthor Topic: bTV – пролет/лято 2016 | новини и коментари (Read 7748 times)\nRe: bTV – пролет/лято 2016 | новини и коментари\n« Reply #20 on: 22 January 2016 23:23:31 »\nQuote from: Iordan2000 on 22 January 2016 18:56:35\nПо-скоро тегне някакво проклятие над този сериал.\nОтносно „рязането“ – така както си го написал, някой ще остане с впечатлението, че все едно режат от дължината на епизода (която не излъчват) и го съкращават буквално. Реално обаче не виждам наистина нищо нередно в това да се махнат 15-20 минути, които да се прехвърлят за следващия епизод. Докато си спомням, че едно време от bTV Comedy режеха буквално епизодите на „Щурите съседи“ по средата, като след рекламите не знаеш къде какво е станало.\nМи, точно за да не стане като с "Щурите съседи", съм против рязането на епизоди. Не знам защо и с турските сериали си свикнаха да им режат епизодите, ама се надявам поне тия, дето ги излъчват в слота 20:00-21:30ч., да са си с целите епизоди. Просто с това рязане се нарушават фабулата и сюжета на всеки епизод... Не вярвам да седнат и да режат излишни моменти от всяка сцена, докато намалят епизода с 20 минути, а просто режат последните 20 минути и по този начин епизодът остава недовършен.\n« Reply #21 on: 22 January 2016 23:46:06 »\nQuote from: spike on 22 January 2016 23:23:31\nПросто с това рязане се нарушават фабулата и сюжета на всеки епизод... Не вярвам да седнат и да режат излишни моменти от всяка сцена, докато намалят епизода с 20 минути, а просто режат последните 20 минути и по този начин епизодът остава недовършен.\nАми следя повторенията на „Стъклен дом“ (поне доколкото мога) и не бих казал, че нещо не ми изглежда наред така при епизодите, при положение, че реално нищо не остава неизлъчено от тях. Само е леко странно като почнат имената на актьорите по средата на „новосформирания“ епизод, но се свиква.\n« Reply #22 on: 28 January 2016 23:26:02 »\nСезон 2 на "Връзки" започва да се снима от началото на следващата седмица. Снимките са предвидени в района на парка "Заимов".\n« Reply #23 on: 29 January 2016 02:43:02 »\nQuote from: The TV Boy on 28 January 2016 23:26:02\nСупер! Надявам се все пак да го излъчат сега, а не чак лятото, както направиха миналата година...\n« Reply #24 on: 07 February 2016 12:48:56 »\nQuote from: http://talant.btv.bg/article/news/petijat-sezon-na-balgarija-tarsi-talant-zapochva-na-6-mart.html\nПетият сезон на “България търси талант” започва на 6 март\nПървата неделна вечер на месец март ще събере пред екраните феновете на талант шоу номер 1 в света. На 6 март в 20.00 часа стартира петото издание на „България търси талант“, което се очаква да бъде и най-зрелищното досега. Ицо Хазарта и Михаела Филева ще заемат местата си на съдийската скамейка до ветераните в шоуто Асен Блатечки и Любен Дилов. И тази година водещата Мария Силвестър ще очаква талантите за първи коментари на изпълненията им зад кулисите.\n“Този сезон най-позитивното шоу у нас идва с нова енергия. От една страна имаме свежи попълнения в лицето на новите съдии. От друга, зрителите ще имат възможност да видят изключителни таланти от всички възрасти, които никога досега не са били показвани. Много сме щастливи, че на кастингите се явиха нови таланти и задачата на журито не беше никак лесна.”, коментира главния редактор на формата Ники Йорданов.\n“Смисълът на това шоу е нещо като колективна психотерапия на нацията. Минават нейните деца, родители, баби и дядовци, и показват всякакви таланти. И това има огромен ефект не само върху хората, които участват, а и върху тези, които го гледат. Много е забавно и приятно, и нищо не е на живот и смърт. Не е това, което другите риалитата правят – да изкарат най-хищническите нагласи на човека, защото са интересни. Очаквам много хубави истории да се появят в “България търси талант” още повече, че тази година при нас дойдоха хора от над 20 държави и много млади българи, които живеят в чужбина, но искат да направят нещо и в родната си страна”, коментира ветерана в журито Любен Дилов-син.\nДнес приключват снимките на същинските кастинги пред жури и публика в петото издание на “България търси талант”. Над 300 таланти от цял свят се бориха да получат поне „Да“ от поне трима от членовете на журито, за да продължат напред в предаването. Петима участника се отличиха, като успяха да впечатлят журитои водещата Мария Силвестър дотолкова, че те използваха Златния бутон и ги изстреляха директно на полу-финал. Последен от тази възможност се възползва Ицо Хазарта два дни преди края на кастингите. „Срам ме е, че човек като мен трябва да оценява човек, като теб“ бе краткия коментар на рапъра. Михаела Филева се присъедини към хвалебствията за любимеца на Хазарта, като призна че от самото начало на кастингите чака подобен талант да се качи на сцената. Кой успя да спечели одобрението на Ицо Хазарта и кои са фаворитите на Мария Силвестър, както и на останалата част от журито, ще стане ясно през месец март.\n“България търси талант” ще се излъчва всяка неделя в 20.00 часа по bTV. Ексклузивни бекстейдж кадри от новия сезон на формата може да видите в Инстаграм профила на предаването – bggottalent.\nИнтересно какво ще се излъчва в четвъртък в 21:30ч., понеже засега само този слот остава свободен. MasterChef ще е от понеделник до сряда в 21:30ч., а пък в петък би трябвало да е "Столичани в повече", та остава свободен слота в четвъртък, в който впрочем мислех, че ще има пак "България търси талант", но в статията пише, че то ще се излъчва само в неделя.\n« Reply #25 on: 07 February 2016 15:17:19 »\nQuote from: spike on 07 February 2016 12:48:56\n"Връзки"? БТВ освен папката на "Вързки", в секцията сериали изкараха до нея и тази на "Столичани в повече".\n« Reply #26 on: 07 February 2016 15:24:35 »\nQuote from: TONI on 07 February 2016 15:17:19\n"Връзки" ще е по Fox Life. Ако бъде и по "ьТВ", ще бъде доста интересно...\n« Reply #27 on: 07 February 2016 18:59:48 »\nВ обикновените канали като Fox,ABC,BTV,CBS няма как да се дават епизоди по-дълги от 45 минути освен ако не са пилотни или епизода не е последен за сезона. Все пак ако сериала е в рамките на час с рекламите ще заеме може би време предназначено за повече от един сериал. Рейтингите на повечето сериали не са рекордно високи и няма смисъл да се рискува и хората имат ограничено време и небиха отделили повече от час за сериал като за това време могат да изгледат и цял филм. А за петък мисля, че трябва да престанат да слагат нови епизоди на сериалите в този ден защото малко гледат в петък и рейтинга е нисък и така се прецакват много сериали.\nСамо НВО може да излъчва едночасови епизоди. Също и едночасовите епизоди са добри и за стрийминг сайтовете.\n« Reply #28 on: 07 February 2016 19:07:46 »\nQuote from: spike on 07 February 2016 15:24:35\nНовият сезон ще бъде и по bTV, въпросът е кога.\n« Reply #29 on: 07 February 2016 21:09:54 »\nQuote from: Iordan2000 on 07 February 2016 19:07:46\nЕ, сигурно чак лятото, ама кел файда, като вече ще е излъчен по Fox Life... Тъпото е, че се получава премиерата да е по кабелен канал, а повторението - по национален... Ама нека все пак изчакаме тарифата за март и да видим какво ще има в четвъртък в 21:30ч.\n« Reply #30 on: 07 February 2016 22:39:03 »\nQuote from: spike on 07 February 2016 21:09:54\nС много от "премиерните" американски сериали на Нова ТВ се е получавало същото много често - първо ги пускат по Фокс, пък след това след няколко месеца в праймтайма на Нова. Първия пример за който се сещам е "Транспортер" - премиерата му беше по Фокс Крайм. Сега ще направят същото нещо, само че с "Връзки" - първо ще е по Лайфа, после - по БТВ. Иначе в четвъртък какво може да има - аз се сещам за "Столичаните", но пък то би трябвало да е в петък, но предвид че говорим за програмната схема на БТВ както знаем при тях всяко нещо е предпоследно...\n« Reply #31 on: 07 February 2016 22:42:49 »\nКато се замисля, май малко прибързах със заключенията. Имаме ли някъде официална информация, че вторият сезон ще се излъчва по bTV, независимо премиерно или не? Тъй като изкарването най-отгоре в секция „Сериали“ не значи абсолютно нищо, може би искат да припомнят „на кой“ е първи сезон (и най-вероятно ще се окаже така).\n« Reply #32 on: 08 February 2016 15:04:37 »\nQuote from: Iordan2000 on 07 February 2016 22:42:49\nНяма никъде официално инфо.\nQuote from: The TV Boy on 07 February 2016 22:39:03\nТе дори да преместят столичаните в четвъртък, остава свободен пък слота в петък...\n« Reply #33 on: 09 February 2016 20:44:05 »\nДа вземат да купят правата на някой комикс на Марвел и да правят сериал, както е тенденцията при сериалите. Ще е интересно да има бг сериал по комикс. Все пак това е тендецията а в България изоставаме.\n« Reply #34 on: 09 February 2016 22:46:52 »\nQuote from: tvreiting on 09 February 2016 20:44:05\nПодобно нещо ми изглежда нереалистично за България, поне за момента, особено на Marvel, които са на Disney, a bTV е на Time Warner, две конкуриращи се компании. Съмнявам се да позволят на чужда компания да използва героите им.\n« Reply #35 on: 12 February 2016 14:54:24 »\nQuote from: http://www.btv.bg/gallery/za-btv/spetsialno/hitovijat-serial-na-mtv-hronikite-na-shanara-v-efira-na-btv-ot-5-mart.html\nСамо два месеца след световната си телевизионна премиера в MTV хитовият фентъзи сериал „Хрониките на Шанара” (The Shannara Chronicles) ще завладее ефира на bTV и сърцата на зрителите у нас. Българската премиера на мегапродукцията е на 5 март, събота, от 20.00 часа.\nВ основата на телевизионната поредица са книгите-бестселъри на Тери Брукс, който лично участва в подготовката на екранизацията и като изпълнителен продуцент. Адаптацията е дело на Ал Го и Майлс Милър („Smallville”), и Джон Фавро („Железният човек”). „Хрониките на Шанара” е базирана на втората книга – „Камъните на Елфите” („The Elfstones of Shannara”), където основният фокус е върху внука на главния герой от първия роман. Главните роли в първия сезон на продукцията са разпределени между Попи Дрейтън, Остин Бътлър, Ивана Бакеро, Ману Бенет и любимия Джон Рис-Дейвис (Гимли от „Властелина на пръстените”). Невероятните кадри са заснети в Нова Зеландия.\nПремиерата на сериала „Хрониките на Шанара” на 5 януари тази година по MTV е гледана от 7.5 милиона зрители. Според “Форбс” поредицата може лесно да бъде сравнена с “Игра на тронове” и “Хобит”, но всъщност напомня повече на легендарната сага “Междузвездни войни”. На страниците на списанието се казва още, че “Шанара” е микс между фантастика и фентъзи, където вместо научното, доминира приказното. Сериалът умело е използвал бюджета си така, че да изгради достоверен на вид свят, а историята е поднесена така, че да се хареса и на фенове, и на хора, които принципно не обичат фентъзи.\nДействието в „Хрониките на Шанара” се развива хиляди години след унищожаването на нашата цивилизация. Земята е разделена на познатите Четири Земи, чието население е смесица от различни раси, включващи: елфи, джуджета, тролове, гноми и хора. В центъра на събитията е семейство Шанара, чиито потомци са наследници на древната магия. С приключенията си те постоянно променят бъдещето на света около тях.\nИсторията започва с ужасна, черна сила, недосегаема през годините. Когато Амбърли - млада елфска принцеса, Уил - последният потомък на семейството на Шанара, и Еретриа – странстваща скитница, разбират че само те могат да спрат злото, сформират таен съюз. Тяхната на пръв поглед невъзможна задача да спасят света се превръща в пътешествие, в което главна цел е самоопознаването. Те всъщност намират вътрешна сила, за да преодолеят съмненията и страха.\nОще за сериала\nВъв времето, познато като „Магическата епоха”, Земята е била населявана от същества, които използвали магия. Елфите я използвали, за да се грижат за Земята, но сред тях имало и такива с користни цели. Между доброто и злото избухнала война, която приключила в полза на елфите, а демоните били поставени в затвор, изходът от който е магическото дърво, познато като“Елкрус“. Докато „Елкрус“ е жив, демоните няма как да напуснат своя затвор.\nЕпохата на хората\nГодини по-късно дошъл прогресът на човешката раса и затова елфите решили да се скрият. Хилядолетия изминали докато хората и науката управлявали.Елфите и тяхната магия останали скрити, като споменът за тяхното съществуване останал само във вълшебните приказки. През всичките тези години “Елкрус“ продължавал да съществува. В средата на 21-ви век, обаче човешката цивилизация се самоунищожила. Великата война, която последвала, завършила с ядрено и химическо унищожение.\nУил е млад мъж, борещ се да намери своето място в света. Той е наполовина човек и наполовина елф. Останал сирак, напълно отчаян и с желание да избяга от малкото селце, Уил разбира, че е последният оцелял член на кръвната линия Шанара – семейство, което владее силната и вечна магия. Първоначално Уил се отказва от наследството си, надявайки се да стане лечител. Въпреки това, скоро той е поставен пред задача на живот и смърт, която изисква от него да преодолее страха и да отключи магическите си сили.\nАмбърли е принцеса и за разлика от Уил е елф. Въпреки че остава без родители още докато е дете, тя е със силна воля, пламенна, умна и решена да загърби кралското си потекло. Амбърли води спокоен живот в пределите, където властва нейният дядо. Тя става първата жена, която е член на тайна секта, чиято цел е да защити “Елкрус“. Така нейният живот се променя коренно и я поставя пред множество предизвикателства, чиято едниствена цел е спасяването на света.\nАланон е последният от Друидите, древен орден от пазители, чиито членове могат да живеят с векове и да подчиняват магията според своите желания. Когато “Елкрус“ започва да вехне, над Земята отново политат демони, целеустремени да унищожат света. Аланон е повикан отново, а задачата му е да събере група, с която да се противопостави на злото.Той единствен разбира колко е голяма заплахата от демоните и знае че само неговата магия няма да е достатъчна, за да спаси света.\nЕретриа е отгледана в леговището на крадци. Тя използва собствената си сила, за да оцелее. Живее със скитници и е станала експерт в джебчийството. Животът й е труден и за това е емоционално затворена и не може да се доверява лесно.\n« Reply #36 on: 12 February 2016 16:26:06 »\nБрей, брей, брей. Да видим дали ще оцелее.\n« Reply #37 on: 12 February 2016 16:36:41 »\nАко дават по 2 епизода всяка събота, ще го излъчат за 1 месец, тъй като първи сезон е 10 епизода. Но ме съмнява да не са решили да пуснат и нещо друго в събота от 21:00 часа. Странно решение да пуснат американски сериал в събота в праймтайма..Дано дадат и други хитове по-скоро като "Стоте" и "Игра на тронове", ще отвеят всичко живо.\n« Reply #38 on: 12 February 2016 18:12:30 »\nТе и Игра на Тронове щяха да пускат ама още чакаме.\n« Reply #39 on: 12 February 2016 21:55:43 »\nАко съботния 20:00-21:00 успее да се утвърди като премиерен слот за хитови американски сериали, ще бъде просто перфектно.


Грехове във връзка с шестото блаженство* | Рече Бог: да бъде светлина. И биде светлина.\n← Шестото блаженство*\nСедмото блаженство* →\nPosted on 15.05.2015\tby Dragan Bachev\n”Няма да влезе … (в небесния град) нищо нечисто, нито който върши гнусни работи и лъжа, а само ония, които са записани в книгата на живота“ (Откровение 21:27)\nПрекрасна, но неугодна Богу девица\nВ началото на ІV век, когато на престола на римските императори седял нечестивият цар Максимиан, който бил непримирим враг на християнската вяра, в град Александрия живяла една необикновено красива девойка от царски произход на име Екатерина. Тя била високо образована, мъдра и много богата. Видни княжески синове искали ръката ѝ, но тя всички отхвърляла. Майка ѝ изповядвала християнството тайно, понеже по това време жестоко били гонени привържениците на новата вяра. Когато близки и сродници увещавали Екатерина да се омъжи, тя отклонявала предложенията, като казвала: ”Намерете ми такъв младеж, който да е равен на мене по благородния си произход, по богатствата си, по красотата и образованието си, и аз ще се омъжа за него. Но ако някое от тия качества му липсва, аз не мога да го взема”. Дълго търсели такъв младеж, но не намирали.\nВ същото време вън от града на едно скришно място живеел един свет духовник, при когото майката на Екатерина често отивала. Тя завела веднъж при него и дъщеря си, желаейки да получи благодатния му съвет. Светият старец видял Екатерина, разговорил се с нея и се почудил на мъдростта ѝ. Като разбрал какво условие тя поставя, за да се омъжи, рекъл ѝ: ”Aз знам един пречуден Отрок, Който далеч те превъзхожда във всичките ти качества. Неговата красота надминава слънчевото сияние. Неговата премъдрост управлява вселената. Неговите богатства са пръснати по целия свят. А произходът Му е непостижимо благороден”. Като чула тези думи, Екатерина, мислейки, че ѝ се говори за някой земен княз, се смутила духом и запитала: ’Истина ли е това, което ми казваш?” Старецът ѝ отвърнал, че е самата истина, че този чуден Младенец няма земен баща, че се е родил от една най-благородна девица от царски произход – от светата и пречиста Дева Мария, която стои по-високо от ангелите и се тачи като Царица небесна. Екатерина запитала: ”Може ли да видя този прекрасен Юноша?” Старецът ѝ отговорил: ”Ако извършиш онова, което ще ти кажа, ще се удостоиш да видиш Неговото пресветло лице“. И извадил една икона, на която била изобразена Пресвета Богородица с Божествения Младенец в обятията ѝ, подал ѝ я и рекъл: ”Ето ликовете на чудната Майка и още по-чудния ѝ Син. Вземи това, затвори се в стаята си и се моли благоговейно цяла нощ към тази Майка. Тя ще ти покаже своя Син.”\nЕкатерина постъпила по съвета на добрия старец. Цяла нощ се молила в стаята си и от преумора задрямала. И ето в съня си видяла жива небесната Царица с Божествения Младенец на ръце. От образа Му се сипели лъчи по-силни от слънчевите. Но Екатерина, колкото и да се стараела да види лицето Му, не могла, защото то било обърнато на другата страна. Когато тя се опитвала да отиде пред Него, Той се извръщал и пак скривал лицето Си. Това станало до три пъти. Тогава девойката чула светата Майка да говори на Сина си: ”Чедо, виж Твоята робиня Екатерина, колко е хубава и добра”. А Той отговорил: ”Тя е напротив тъмна и безобразна и не мога да я гледам, докато стои в своето езическо нечестие и не се умие от греховете си”. Св. Дева Мария рекла: ”Моля Те, мое сладко Чедо, кажи ѝ какво трябва да направи, за да Ти стане угодна и да види Твоето пресветло лице, което и ангелите жадуват да съзерцават”. Христос ѝ отговорил: ”Нека отиде при онзи старец, който ѝ даде иконата, и както той я научи, така да постъпи”.\nЕкатерина с готовност отишла още на съмване при стареца. Той ѝ разкрил тайните на християнската вяра и я кръстил. На следната нощ умитата от греховете си девойка се удостоила да види прекрасното слънцезрачно лице на Богомладенеца, Комуто с любов посветила живота си и за Когото след известно време се предала с радост на мъченичество. Тя станала всеизвестната в светата Църква св. великомъченица Екатерина.\nСв. Кръщение умива първородния грях\nВъзлюблени, кое представило пред светлите очи на Спасителя прекрасната иначе и благородна девица Екатерина като черна и безобразна? Първородният грях, все още неумит от нея, понеже тя не била кръстена. Оттук можем да заключим, че грехът обезобразява душата и на най-красивия човек. Това ние не виждаме с физическите си очи, но Бог го вижда и се погнусява от неумитата в благодатта на кръщението душа. Нечистият по сърце не може да види лицето Божие. И св. Екатерина не бе удостоена до кръщението си да види лицето на Богомладенеца. Но когато се кръсти и уми в банята на Божията благодат, която очиства душата от всяка греховна сквернота, тя, грозната в очите Божии, изведнъж стана красива, привлекателна, ангелоподобна. И тогава се удостои да види Богомладенеца в лице.\nИисус Христос дойде на земята, за да ни очисти от първородния грях и от неговите страхотни последици. Той дойде, за да ни направи от синове на дявола чеда Божии. Грехът на Адам и Ева, тегнещ, върху целия човешки род, ни отдели от Бога. Кръщението пак ни доближава до Бога. В кръщението се извършва това велико чудо – че нечистият става чист, грешният – праведен. Умитият от греховете си в св. кръщение пак може да общува със своя Създател. Чрез кръщението ние се записваме като членове на Царството Божие и ставаме поданици на това царство, стига само да не отпаднем от него чрез повторно връщане към греховете и чрез подчинение на дявола, от когото сме се отрекли при кръщението. Без кръщение за отпадналия от Бога човек няма спасение, няма умиване от първородния грях. Затова Иисус Христос е казал: ”Който повярва и се кръсти, ще бъде спасен, а който не повярва, ще бъде осъден” (Марк 16:16).\nКолко силно трябва да се сепнем от тези думи ние, днешните християни! Особено онези измежду нас, които имат деца! Тези деца са Божии съкровища, небесни подаръци за родителите, защото Бог твори живота! Но тези деца се раждат като всички с първородния грях и се нуждаят от благодагната баня на кръщението, за да се умият от греха и да станат наследници на Царството небесно. Без очистване на греховете никой не може да отиде при Бога и да види лицето Му. В Словото Божие е казано за небесния град, дето вечно ще се радват спасените: ”Няма да влезе в него нищо нечисто” (Откровение 21:27).\nА колко модерни родители днес оставят рожбите си без кръщение! Това значи, че те сами им затварят пътя към вечните радости на небето, като същевременно ги лишават от спасителната Божия благодат и на земята, която единствена може да направи човека добър, чист, праведен.\nО, майки и бащи, мислите ли какво зло причинявате на най-скъпото, което притежавате, на рожбите си, като не ги кръщавате и след кръщението им не ги възпитавате в истините на светата наша вяра! Кръщавайте, кръщавайте децата си! Поверявайте ги на Бога! И Бог ще ви ги запази добродетелни, послушни, целомъдрени.\nГреховете след кръщението\nДотук установихме, че първородният грях е пречка за влизане в Царството Божие и за виждане лицето Божие. Но освен първородният грях има и друга още по-съдбоносна пречка за спасението ни. Това са греховете, извършени след кръщението. В кръщението ние се отказваме от дявола и от неговите дела. А с греховете, извършени подир кръщението, ние се отказваме все едно от Бога и от Неговата благодат и се връщаме към подчинение на дявола. В душата пък, дето дяволът се настанява, изчезва светлината на рая и се настанява грозният мрак на ада.\nСв. Макарий Египетски говори: ”Както един дом, ако не живее в него стопанинът му, потъва в тъмнина, в безславие и се изпълва с нечистота и смет, така и душата, ако не обитава в нея нейният Владетел с ангелите, се изпълва с греховна тъмнина, със срамотни страсти и с всяко безславие”. Бог е светлина. Дяволът е мрак. Който следва волята на сатаната, обрича себе си на вечен мрак. Такъв, естествено, не може да види светлото Божие лице, защото той стои далеч от Бога. Колко страшен мрак носи със себе си сатаната, най-добре може да се види от следния пример.\nЕдин ден дошла при св. Серафим Саровски по работа една монахиня. В това време той правел своята молитва. Неочаквано в килията му станало толкова тъмно, че дошлата се уплашила и паднала на земята от ужас. Когато се съвзела, св. Серафим ѝ рекъл: ”Знаеш ли, радост моя, защо в такъв ясен ден изведнъж стана толкова тъмно? Това е поради туй, че аз се молих за една грешна покойна душа и я изскубнах от ръцете на самия сатана. Затова той така се разлюти против мене, че сам влетя тук. Оттам и тази тъмнина!”\nНо сатаната не се представя само в естествения си тъмен вид. Това той върши много рядко. Най-често той се преобразява в ангел на светлината (2 Коринтяни 11:14). Ала и тогава целите му са тъмни. Мамейки с лъжливата си светлина, дяволът се старае да вкара жертвите си в още по-голяма тъмнина. В лъжлива светлина например се явява той, когато представя някое зло дело като много добро и полезно, за да накара лекомислените хора по-лесно да го извършат. В светлина се явява той, когато от името на науката казва, че няма Бог. В светлина се явява той, когато чрез светските съмнителни радости увлича душите по пътя на греха, за да ги докара до вечни скърби.\nПреподобни Никодим Светогорец, разкривайки козните на сатаната, казва, че той води война с всички, но не по един и същ начин. Някои той държи в плен на греха. На други, които искат да се избавят от това робство, той внушава да не предприемат нищо. Трети той заблуждава, че без да се гледа на грехопаденията им, те вървят все пак към съвършенство. А четвърти учи да се възползват от добродетелите си, каквито имат за своя гибел, като например им внушава да се гордеят с тях. По всякакъв начин врагът на нашето спасение гледа да ни въведе в своя мрак. Успее ли да стори това, той ни води от една степен на погибелта към друга – по-дълбока.\nГрешникът е с помрачен ум. Затова той вижда всичко превратно. Духовните му очи са потъмнели. Той няма вкус вече към добрите мисли. Както мухата обича да кацва не по цветя, а по нечистотии, така и той избягва да води спасителни разговори, а храни душата си с нечисти представи и с тъмни дела. Последните за него стават необходимост. От често повтаряне на греховете душата му съвсем се помрачава и заслепява. ”Това заслепяване вкоренява в него навика все да греши и да греши, тъй че той, нещастният, влачен от греховното дело към по-голямо ослепление и от ослеплението – към по-големи грехове, се върти като във водовъртеж и ще се върти така през целия си живот до самата смърт, ако не дойде особена Божия благодат в помощ на спасението му” (Преподобни Никодим Светогорец).\nГрехът е по-страшен и от сатаната\nКакто чистите души са образ Божи и подобие Божие, тъй и нечистите души стават образ и подобие на дявола, който ненапразно е наречен нечист дух (Марк 3:11). Бог единствен дава блаженство. Дяволът лъже приятелите си, че ще ги направи блажени, но всъщност ги докарва до най-големи скърби.\nДокато една душа е чиста, дяволът няма власт над нея. Той се старае по някакъв начин да я излъже и вкара в грях, да я съблазни и опетни и тогава я напада и погубва. Грехът е мрак. А дяволът е разбойник, който под прикритието на мрака върши злодействата си. Както вълкът в ясен ден не се решава да се доближи до кошарата, но щом падне гъста мъгла, дръзва да дойде, тъй и дяволът. Докато вижда, че душата на вярващия е чиста като ясен Божи ден, не се осмелява открито да напада, а само отдалеч я изкушава и търси да я съблазни. Щом обаче се опетни душата в грях и над нея падне мъглата на беззаконието, дяволът се втурва, завладява я и захваща да я мъчи.\nОбикновено дяволът завладява най-лесно онези, които не враждуват против него. Той терзае приятелите си, защото спрямо неприятелите си, които му се противят, той е безсилен. А неприятели на дявола са онези, които следват Божиите заповеди и се покоряват на волята Господня. Затова е казано на вярващите: ”Покорете се Богу; опълчете се против дявола, и той ще побегне от вас” (Иаков 4:7).\nОттук виждаме, че на дявола ни подчинява не неговата сила, а нашият грях. А това значи, че онова, което ни погубва, в края на краищата не е сатаната, а нашето собствено грехопадение. Затова напълно прав е св. Иоан Златоуст, като казва, че нашият грях е по-зъл демон за нас и от самия сатана. Сатаната не може насила да ни лиши от небето. Защото той не е получил от Бога власт да погубва хората, а само да ги изкушава. На бдителните подвижници и боголюбивите труженици на добродетелта той не само нищо не може да направи, но напротив, против волята си даже им съдейства да получат повече венци, в зависимост от пораженията, които са му нанесли. А доброволно извършеният грях ни отлъчва от Царството небесно. Затова грехът с право е наречен ”доброволен демон, самоволно безумие” (св. Иоан Златоуст).\nГрехът предава човека на вечни мъки в преизподнята, но той и в този живот често пъти адски мъчи човека. Когато жената роди детето, колкото и да е изпитвала болки през време на раждането, престава да страда след това. Не е такава природата на греха. Душата, която ражда греха, не изпитва родилни болки, а някаква нечиста услада. Но след като го роди, започва силно да се терзае. При това грехът не мъчи само своя извършител, а често пъти причинява неописуеми страдания и на ближните. Покрай един грешник страдат мнозина.\nКолко страшна тежест е грехът и как причинява страдания и на околните, се вижда от историята на пророк Иона. Той извършил грях, като не се подчинил на Божията заповед да отиде в Ниневия и да проповядва там покаяние. Бягайки от Бога, той се качил на един кораб, за да отплува в друга посока. Но заради неговия грях Бог повдигнал страшна буря в морето. Уплашили се моряците и захванали да изхвърлят всички тежести от кораба. Ала странно, на кораба не ставало по-леко! Защото в него оставала най-голямата тежест – грехът на пророка. Едва когато изхвърлили провинения Иона в морето, на кораба олекнало и бурята утихнала.\nВъзлюблени, ако за един грях Бог повдигнал такава грозна буря в морето, че целият кораб щял да потъне, то за многото наши грехове какви ли бури и урагани трябва Бог да дигне в нашия живот! Той ги и действително допуска, за да ни накаже. Погледнете миналото! Погледнете настоящето! Колко бури се носят из световната история! Колко кораби с цели народи са потъвали в бездните на погибелта под влиянието на тази съдбоносна тежест – човешкия грях! Колко корабокрушения са потресвали човечеството! Ако и нашите ладии днес се люшкат върху вълните на живота, несигурни и неспокойни, ако и те са застрашени от потъване, явно е, че тежестта на греховете ни е причината за това. Нека изхвърлим тази тежест и ще ни олекне, и ще ни просветне, и ще се спасим!\nСърцето е създадено за чистота\nСърцето на човека е създадено не за нечистота, а за светост. То не бива да бъде свърталище на нечисти духове, а храм на Светия Дух! То не трябва да се изпълва със страсти, беззакония и пороци, а с добродетели, свети чувства и духовна светлина. Св. Иоан Златоуст пита: ”Ако някой постави в гардероба, дето стоят твоите нови дрехи, някоя мръсна непрана дреха, пълна с паразити, не би ли считал ти това за нечувана обида? Или, ако в някой златен съд, гдето се поставят най-скъпи благовонни масла, някой негодник сложи нечистотии или зловония, не би ли го ти даже набил за тази постъпка? Колко сме ние грижливи за най-обикновените земни предмети – за дрехите, съдовете, чиниите, чашите! А защо считаме душата си по-маловажна от всичко това и там, дето е било излято духовното миро на Светия Дух, внасяме дяволски нечистотии, сатанински беззакония и разпътни дела?”\nКойто не трупа в душата си съкровищата на благодатта, а я изпълва с грехове, страсти и пороци, той сам направя да отлитне от него Светия Дух и да се всели там нечистият дух на злобата, както това се случило със Саул. Но помните ли? Щом влязъл нечистият дух в Саул, започнал да го мъчи, та трябвало чистият и богоизбран младеж Давид да му свири на гусла и да му пее своите благодатни псалми, за да прогонва злия дух. Тъй мъчи злият дух всички доброволно покорили се нему, като са потъпкали Божията воля и са последвали демонската воля. И за такива люде са необходими гуслите и псалмите на Давид и особено неговите добродетели. Който обикне добродетелния живот, от него бесовете сами побягват, понеже не могат да понасят светлината на добродетелта. Затова иска ли някой да се освободи от позорното пленничество на дявола, трябва да обикне Бога, Който единствен може да насади истинска добродетел в сърцето на човека и да го очисти от всяка сквернота.\nСв. Макарий Египетски говори: ”Към каквото е привързано човешкото сърце, това става за него божество. Ако сърцето винаги жадува за Бога, Бог ще бъде и Господар на сърцето му. Както храстът, хвърлен в огъня, не може да се противи на огнената сила, но веднага изгаря, тъй и демоните, които искат да нападнат човека, който се е удостоил с даровете на Светия Дух, биват обгорени и изтребени от Божествената огнена сила, стига само човек всякога да е привързан към Господа и на Него да възлага своята надежда. И ако демоните са силни като каменни планини дори, ще се стопят от молитвата, както восъкът от огъня.”\nИ светците могат да паднат, и грешниците – да се изправят\nЧовекът има такава природа – казва същият св. отец, – че и този, който се намира в пропастта на порока и робува на греха, може да се обърне към доброто, и този, който е свързан от Светия Дух и е упоен от небесното, има власт да се обърне към злото.” Последното се случва не поради това, че Бог е безсилен да помогне, а поради това, че ”сами хората не се съгласуват с благодатта, поради което и впадат в хиляди злини”. Фактът, че Бог е в състояние и най-отчаяния грешник да издигне до светост, говори, че падането в грях не може да се приписва на слабата уж Божия благодат, а на развратената, своеволна или злоупотребяваща със свободата си човешка воля.\nНека ни насърчи, възлюблени, тази радостна истина, че и най-големият грешник може да се изскубне от ръцете на сатаната и да се съедини с Бога. Ако живеем в мрака на беззаконията, можем, с помощта на Божията благодат, дадена ни в св. тайнство кръщение, да влезем в светлината на Божието Царство и да видим дивното лице Божие.\nАко Господ Иисус Христос отваряше очите на слепци, лекуваше разслаблени, възкресяваше мъртъвци, прогонваше зли духове от бесновати и по всякакъв начин цереше болестите на тялото, колко повече ще излекува душата, обърнала се към Него и ще ѝ помогне да достигне духовно здраве, което се характеризира с обнова на ума, мир в мислите, добродетелен живот и духовна чистота.\nНо ако някой предпочита да живее в своите страсти и любими грехове, естествено няма да получи Божията помощ. Напротив, той дотолкова ще се обвърже с любимите връзки на страстта, че след време и да иска да се освободи от тях, не ще може.\nСв. Макарий казва: ”Тая страст, с която човек не се бори мъжествено, му е приятна; тя го владее, обременява го и се превръща за него в окови и в препятствие за ума му да се обърне към Бога, да стане годен за царството и да получи вечния живот”. Такъв човек и този живот прекарва в тъмнина и след смъртта си отива в още по-голяма тъмнина поради греха, който го е пленил. А той би могъл, ако се освободи от беззаконията си, след тъмнината на този живот да наследи вечната светлина на Царството небесно.\nСв. Макарий сравнява смъртта с раждане. Както майката носи в тъмнината на утробата своето дете, докато го роди, и то изведнъж от тъмнината навлиза в светлината, така и праведните и покаялите се преминават чрез смъртта си от тъмнината на земния живот в светлината на вечния живот. Но ако се случи вследствие на някакъв безпорядък детето да умре в утробата на майката, то минава от смърт към смърт и от тъмнина към тъмнина. Така бива с неразкаяните грешници. Измъчвани от греховете си още от този живот, те отиват след смъртта си на още по-големи мъки и от мрака на тукашния живот падат в безкрайно по-страшния, във вечния мрак на ада.\nПокаянието връща чистотата на сърцето\nКакво трябва да правим, възлюблени, за да не ни сполети тази грозна участ? Единственият изход за нас, грешните, неопазили бялата дреха на невинността след кръщението си неопетнена, а зацапали я с грехове, е този – да се покаем! Ние трябва да знаем, че неразкаяността повече възбужда Божия гняв, отколкото самите грехове. А покаянието ще ни примири с Бога. То ще ни върне невинността. То ще ни издигне от бездните на греховността до светлите висини на светостта, отдето ще можем да видим Бога и да се наслаждаваме вечно на Неговото огнезрачно лице. Покаянието като второ кръщение ще ни умие от сквернотата на нашите беззакония и ще ни върне радостта на спасението.\nСв. Антоний Велики, подчертавайки покаянието като път за обнова, говори: ”Когато се прекратява в човека царството на греха, тогава в душата се явява Бог и я очиства заедно с тялото. А ако царството на греха живее в тялото, човек не може да види Бога… защото в душата му няма място светлината, която е виждане на Бога. Давид казва: ”В Твоята светлина ние виждаме светлина” (Псалом 35:10). Каква е тази светлина, в която човек вижда светлина? То е онази светлина, за която споменава нашият Господ Иисус Христос в Евангелието, – че целият човек трябва да бъде светъл и да няма в него ни една тъмна част (Лука 11:36). Господ също е казал: ”Никой не познава Отца освен Синът и комуто Синът иска да открие” (Матей 11:27). А Синът не открива Своя Отец на синовете на тъмнината, но на онези, които пребъдват в светлина и са синове на светлината, чиито сърдечни очи Той е просветил с познанието на заповедите.”\nИ тъмните души, помрачени от грях, могат да дойдат под лъчите на вечната Светлина – Бога, ако се покаят.\nВ какво се състои истинското покаяние? Преди всичко в отказване от греховете и в повеждане жестока борба с тях. Това става в св. тайнство изповед. Ако досега ние сме изневерявали на Бога, като сме влизали в незаконен съюз с дявола, вършейки волята му, отсега нататък трябва да скъсаме с дявола, за да станем пак верни на Бога. Св. Макарий поучава: ”Мярката на твоя подвиг се заключава в това – да не прелюбодействаш в мислите си (като се съгласяваш с дявола), но да противостоиш с ума си и вътрешно да водиш война, да се бориш с порока и да не го слушаш, да не се услаждаш с него в мислите си. И ако Господ намери в тебе та- зи готовност, в последния ден ще те приеме в Своето царство”. Така се очистват мислите и сърцето.\nНа второ място, истинското покаяние се състои в постоянна молитва, при която в душата се разпалва любов към Бога, в чийто огън изгарят човешките страсти. Както докато гозбата е на печката, мухите не могат да я нападат, а като изстине, накацват по нея, така и докато човешкият дух пламти в молитва, злите духове не могат да го доближат. Ако постоянно се молим, постоянно ще бъдем недосегаеми за бесовете.\nНа трето място, истинското покаяние се състои в твърдата решимост човек докрай да остане верен на Бога и да понася безропотно постигащите го скърби като заслужено възмездие за предишните му грехове. Свети Макарий така говори за душата, в която се е образувала тази истинска решимост: ”Каквото и да ѝ се случи сред хилядите изкушения, тя казва, търпейки всичко: Даже и да умра, няма да оставя Господа”, тоест няма да тръгна по пътя на греха и да угаждам на дявола.\nТъкмо тези три момента на истинското покаяние подчертава дивно-благодатният познавач на духовния живот св. Марк Подвижник със следните свои думи: ”Покайното дело се извършва чрез следните три добродетели: очистване на мислите, непрестанна молитва и търпеливо понасяне на постигащите ни скърби. И всичко това трябва да се върши не само външно, но и вътрешно – в душата – така че онези, които дълго време са се трудили, да станат чрез това безстрастни. А понеже покаянието не може да бъде извършено без трите гореспоменати добродетели, мисля, че покаянието е нужно всякога и на всички, които желаят да се спасят – и на грешни, и на праведни. Защото няма такъв предел на съвършенството, който да не изисква упражнение в гореказаните добродетели. Чрез тях начеващите влизат в благочестието, средните почват да постигат успехи в него, а съвършените се утвърждават в него”.\nВъзлюблени, с Божията помощ ние успяхме да разберем, що значи ”блажени чистите по сърце, защото те ще видят Бога”. Видяхме също, че нечистите по сърце са гнусни пред Господа и недостойни да Го съзерцават. Те не само не могат да Го видят, но, ако си останат такива, навеки ще бъдат отхвърлени от Него с думите: ”Никога не съм ви познавал, махнете се от Мене вие, които вършите беззаконие” (Матей 7:23).\nЗа да не ни сполети такава страшна участ, нека се покаем, докато е време. Нека понасяме постигащите ни скърби с търпение и упование! Нека се молим! Между чудните вечерни молитви има и една такава просба: ”Господи, просвети моето сърце, което лукава похот помрачи”. Да си я казваме често! И Бог, като види доброто ни желание, ще ни помогне да се избавим от греховните уловки на лукавия, да скъсаме с греха и да тръгнем по светлите пътеки на добродетелта, за да възвестяваме съвършенствата на Оногова, Който ни е призовал от тъмнина в чудната Своя светлина (1 Петр. 2:9). Амин.\n”Вие бяхте някога тъмнина, а сега сте светлина в Господа: постъпвайте като чеда на светлината” (Ефесяни 5:8).\nКъм следващата част (Седмото блаженство)\nКратка връзка за тази публикация – http://wp.me/p18wxv-5pT


Щатите са далеч от България в множество отношения и винаги е кофти човек да пише за нещо хубаво, което не се задава (поне в съвсем близко време) към България, но щом е тръгнало някъде, ще дойде и при нас.\nТа, Националната лаборатория за възобновяема енергия на САЩ работи с Google и други, за създаване на нещо като национална клирингова къща за данни и услуги за зарядни станции. Инициативата, която използва доста анти-потребителския термин "доставно оборудване електромобили", за да дефинира понятието зарядна станция, използва картите на Google като "основен източник за данни за GPS и картови услуги" за проследяване на местоположенията на зарядните станции.\nМинистерството на енергетиката би искало производителите на коли и навигационни системи да използват тази услуга и базата данни, като същевременно спомагат за подобряването й. Някои собственици на мрежи от зарядни станции, като Coulomb Technologies (чийто местен представител е Full Charger България), също имат онлайн карта на своите станции за потребителско зареждане на електромобили. А предприятия като Xatori търсят начин да изградят своя бизнес около обмен на данни за зареждане и мобилни приложения.\nБазата данни не е нова и вече съдържа информация за хиляди публични станции за алтернативни горива, като биодизел и водород. Системата обаче предоставя не само списък от станции за зареждане с гориво, но маршрути за достигане до тези станции.\nОт министерството обявиха още и план за дотации в размер на $5 милиона на градове, които представят добри планове за лесно разпространение на зарядни станции, от промяна на процесите за издаване на разрешителни до предлагане на различни стимули. Тези пари са част от дългосрочна програма Чисти градове за стимулиране на местните управления да работят в подкрепа на чистото технологично развитие, включително по-чисти горива за транспортиране. Според министерството, досега програмата, която засяга и частния сектор, е спестила над 11 милиарда литра бензи.\n"Федералното правителство не може да се справи само с това и е хубаво местните парламенти да имат партньор", коментира кметът на St. Paul, Кристофър Коулман, промотирайки електромобилите по време на конференция.\nВ последните две години администрацията е похарчила милиарди долари в опит за трансформиране на авто пазара и "подбутване" на потребителите към избор на по-икономични коли. Парите са предоставяни на производители на коли, батерии и друго оборудване за производство на електрически коли, както и на разработчици и собственици на зарядни станции. Финансират се установени играчи като General Motors и LG Chem, както и нови производители като Tesla Motors и A123 Systems.\nПо време на обръщение през януари тази година, Президентът Барак Обама каза, че иска да види 1 милион електрически коли на пътя до 2015. След това министерството разпространи доклад демонстрирайки различни инициативи и по-строги стандарти за икономия на гориво за постигане на тази цел. Вероятно обаче ще отнеме няколко десетилетия електрическите коли да станат масови. Анализатори очакват електрическите коли да представляват около 2% или малко повече от общия авто пазар до 2020.\nАз лично съм готов да се обзаложа, че през 2020 ще има абсолютен минимум от 20-30% електромобили, макар че съм и доста по-оптимистично настроен. Мнозина не си дават сметка за това сега, но освен натиска за по-голяма ефективност, конкуренцията между самите производители ще ускори мълниеносно развитието на електромобилите.\nПрочетено 1059 пъти Последна корекция Събота, 28 Декември 2013 23:27\nОще от тази категория: « Денят на Земята – що е то? По-ниска скорост = по-чиста околна среда »


Киев мечтае за ядрен удар по Москва | Светът днес\nУдивително е, но точно на 1 април, в деня на шегата, украинската теливизия ТСН.ua се размечта. В програма «Грошi» обсъждаха следното: не трябва ли Киев да нанесе над Русия превантивен ядрен удар.\nРазбира се, че за целта са необходими съответните ядрени заряди и техните носители, поне като минимум. А Украйна, както всички знаем, отдавна и в съответствие с Лисабонския протокол (1992 г.) се съгласи на безядрен статус и доброволно извози в Русия всички бойни глави, които й останаха след разпада на СССР.\nДа, ама не, както се казва. Един от зрителите на телевизията сподели в ефир, че Украйна има една атомна бомба, а това бе потвърдено и от журналистите. Тя била с мощност 550 килотона. Което не е малко, ако имаме предвид факта, че американците успяха да изпепелят Хирошима през 1945 г. само с 12 килотона.\nКой днес разпалва в Украйна милитаристичната истерия?\nНикой не отговаря на този въпрос.\nКазват, че отговорът бил някъде заровен в общия бардак в Украйна.\nТрябва да добавим, че невероятната информация за изгубената в Украйна ядрена бойна глава понастоящем откри благоприятна идеологическа почва. След загубата на Крим Киев се зацикли в дебати, че това не би се случило, ако страната лекомислено не била пожертвала ядрения си статус и не била изнесла тази част от съветското наследство в Русия, която би й дала ядрена сила. Възможността за възстановяване на ядрения статус сериозно се обсъжда днес по бреговете на Днепър, при това не само в деня на шегата. Както и не само в ефира на телевизионни предавания с провокативен характер.\nПреди около седмица, когато загубата на Крим за Украйна стана факт, депутатът от партия „Свобода“ Михаил Головко заяви: „Русия не може да победи, това е нарушение на всички международни норми и гаранции…Ако те бъдат нарушени, то ние имаме право да възстановим ядреното си оръжие. Ще възобновим ядрения статус и тогава да видим от позицията на каква сила ще водим преговори…“.\nГоловко уточни, че Украйна притежава всички необходими технологии за възстановяване на ядреното оръжие – за целта, според думите му, са необходими само „3-6 месеца“.\nВеднага във Върховната Рада абсолютно официално регистрираха законопроект за излизането на Украйна от Договора за неразпространение на ядреното оръжие. Автори на тази опасна инициатива бяха депутатите от партиите «Батькивщина» и «УДАР». Което веднага вкара международната общественост в пълен шок и ужас. Самият генерален секретар на ООН Пан Ги Мун издигна глас на протест: „Последствията ще бъдат сериозни, както за регионалната сигурност, така и за каузата за неразпространение на ядреното оръжие. Това не бива да служи за оправдание, за да стане държавата притежател на ядрено оръжие, което ще доведе до още по-голямо напрежение и снижаване на сигурността“.\nНо процесът, както се казва, тръгна. Голяма работа, че някакъв си там Пан Ги Мун бил казал нещо. Какво значи този невзрачен човечец от ООН пред величието на новите украински властници?!\nНека да видим къде са се дянали тези „забравени бойни глави“.\nКакто се изясни, пръв се изказа по въпроса лидерът на украинските комунисти Пьотър Симоненко. На пресконференция в Харков той изригна: на територията на страната имало в миналото 2400 ядрени бойни глави. Документално, според думите му, е потвърдено изпращането в Русия на 2200 от тях. „200 от намиращите се на територията на Украйна ядрени бойни глави на Съветската армия се намират неизвестно къде“, – каза Симоненко.\nТрябва да признаем, че подозрителната кръгла и сензационна цифра от самото начало трябваше да внуши подозрения за достоверността си. Но никакви подозрения за достоверността не навестиха украинците.\nОще през 2006 г. стана ясно, че „изпарилите се“ от Украйна ядрени боеприпаси са 250. Тогава новината бе съобщена от един от депутатите във Върховната Рада от партията на Тимошенко. Според неговите сметки, общата мощност на неизпратеното в Русия оръжие е 20 мегатона. На фона на това могъщество замахът на телевизия ТСН.ua, която говори за някаква си една бойна глава с мощност 12 килотона, разбира се, не прилича на замах…Но защо да губим времето на зрителите с такива дребнавости, когато става дума за съдбата на революцията, м?!\nСега да се обърнем към фактите, които заслужават доверието ни.\nПрез 1991 г. Украйна разполага с трети в света ядрен потенциал. Най-вече за сметка на дислоцираната на нейна територия 43-та ракетна армия. Около градовете Хмелницкий и Первомайск има 130 пускови установки.\n43-та армия има на въоръжение 111 междуконтинентални балистични ракети тип УР-100Н, 19 МБР (плюс още 31 в запас) тип УР-100УТТХ. Плюс 46 МБР тип РТ-23 УТТХ „Молодец“. Общо – 216 ракети.\nАко съберем всички ракети на 43-та армия, ядрените бойни глави стават 1240. Повече, отколкото имат по онова време Китай, Великобритания и Франция. Към това трябва да добавим и немалкия потенциал, който има Украйна тогава, и по отношение на тактическото ядрено оръжие.\nКакво трябвало да направи с всички тези чудеса Киев? Разбира се, да ги изпрати в Русия. Та нали всички заводи за производство и обслужване на подобни боеприпаси се намирали именно там. При това още през 1990 г. Върхованата Рада (тогава още имало УССР) приела Декларация за държавен суверенитет, в която декларация било записано, че Украйна смятала „за се превърне в бъдеще в постоянно неутрална държава, която няма да участва във военни блокове и ще се придържа към трите неядрени принципа: няма да разполага, няма да произвежда и няма да притежава ядрено оръжие“.\nНо когато тогавашният президент на страната Леонид Кравчук се съгласил да изнесе от страната бойните глави, върху него се стоварили обвинения в национално предателство. Оказва се, че на много хора в Киев не се харесва безядреният статус.\nНа 11 декември 1992 г. Министерството на външните работи на Украйна изяви претенциите си за собственост върху всички ядрени бойни глави, дислоцирани на нейна територия. Западът започна да трепери, защото договорката за неразпространение се разцепи по шевовете си.\nВсички западни спецове се втурнаха и убедиха Украйна, че греши. Решаващ аргумент в убеждаването се оказа следното: че без постоянно обслужване от страна на руски специалисти украинските бойни глави биха били в постоянно аварийно състояние.\nРезултатите от последната проверка от страна на руски специалисти на ядреното оръжие на Украйна през 1993 г. предизвикват голямо безпокойство. Липсвал всякакъв контрол. Допуснато било свръхнормативно (6-8 пъти над нормата) запълване на хранилищата с ядрени боеприпаси, което довело до нарастване на температурата и радиационния фон в хранилищата на ракетните дивизии, дислоцирани около гр. Первомайск. Болшинството съставни части на ядрените боеприпаси били с изтекъл гаранционен срок, те задължително трябвало да бъдат заменени, защото оставането им предполагало нарушение в системата и възникване на взривоопасна ситуация.\nНе се провеждала подготовка и преподготовка на специалисти в учебните центрове в Украйна. Поради отсъствие на действащ контрол теоретическите знания и практическите навици на персонала били изгубени напълно.\nПрактически напълно било ликвидирано системното изучаване, анализа и оценката на техническото състояние на ядрените боеприпаси извън пределите на гаранционните срокове. Специалните аварийни бригади нямали техническо обезпечаване, липсвала полигонна практика по ликвидиране на последствията от вероятни аварии с ядрените боеприпаси.\nОсъзнавайки кризисната ситуация около сигурността на ядреното оръжие в Украйна, както и непредсказуемите последствия в случай на несанкционирани действия и вероятни аварии, трябва да подчертаем, че ядреното оръжие на Украйна в момента представлява опасност най-напред за самата Украйна и за съседните с нея държави.\nПрезидентът Кравчук казва по този повод следното: „Тогава ние трябваше да стоим на колене пред Русия, за да може тя просто да вземе тези ядрени боеприпаси, защото те бяха опасни…“. През 1996 г. почти 5 хиляди бойни глави от Украйна са изнесени към Русия и утилизирани.\nТук се крие, според мен, главният отговор на въпроса – дали е могла тази нещастна ядрена бомба да се изгуби в просторите на някоя съседна държава?\nАко можеше просто така да се изгуби дори само една ядрена бойна глава, то отдавна всички щяхме да разберем за нея.\nЗащото никой не може да скрие който и да е нов „чернобил“, нали така…\nЕтикети: адрено оръжие, киев, крим, лисабонски пропокал, лисабонски протокол, милитаризъм, москва, оон, пан ги мун, первомайск, ракети, ракетна армия, русия, светът днес, ссср, украйна, усср, хирошима, ядрен удар, ядрени боеприпаси, ядрени бойни глави, ядрено оръжие\n← Украйна арестува 12 от „Беркут“\nПозорът на русофобите-социалисти и демократи →\nЕдин отговор на “Киев мечтае за ядрен удар по Москва”\nВ.Митев 03.04.2014 в 14:20 · · Отговор →\nНякои дебили (или дауни, от конкретния вид май-дауни) не престават да се самоосират с бесни темпове, с голям капацитет и впечатляваща изобретателност. Чудя се каква ще е следващата кофа с ф…лии, която ще излеят върху главите си. И ще си мислят, сигурно, „Ей, ама сериозно ги впечатлихме, нали? Сега вече няма как да не застанат на наша страна!“


Вечно лято през месец януари - Fashion Steps\nВечно лято през месец януари\nPosted by fstepsbg | Ян. 17, 2018 | Дестинации\nАко ви е много студено и искате да се стоплите тогава ви предлагаме да заминете там където е вечно лято. Това са едни от най – красивите места в света, там където няма зима, а е вечно топло. Ще можете да плувате, да направите страхотен тен и да се заредите за тази започнала вече 2018 г.\nЗа месец януари бихте могли да отскочите за седмица или няколко дни до вечно слънчевите: Пуерто Рико, Големия бариерен риф, Сейнт Лусия, Пустинята Сахара и Ривиерата Мая в Мексико.\nСега ви предлагаме да стегнете багажа и да си вземете банския нищо, че навън е натрупало сняг и да изберете едно от тези пет райски кътчета, които е просто задължително да не пропускате.\nЕдно от най – красивите места на планетата Пуерто Рико е топ дестинацията, която е много подходяща да ви зареди за този месец януари. Там няма зима, а само прекрасно горещо слънце, изключително красиви палми и бял пясък. Температурите са от 22 до 27 градуса.\nРайско място и невероятна екзотика ще ви завладее веднага още на летището от този много красив коралов остров Големия бариерен риф. Изключителна красота, няма да искате да си тръгнете от там, освен това ще имате възможността да се насладите на голямо разнообразие от 15 000 риби.\nЗадължително е да посетите това магнетично място, там лятото е само един сезон и да се върнете с уникални спомени и много тен. Това е малък вулканичен остров в Карибско море, с невероятна красота от екзотична джунгла и страхотни плажове.\nАко ви е много студено тогава заминете за пустинята Сахара. Това е една от най – известните пустини в света и ако замръзвате от студ, тук вече ще се сгреете. Температурата в пустинята достига 57 градуса, а пясъка бие рекордите с неговите 81 градуса.\nРивиерата Мая в Мексико\nНевероятна екзотика, много красиво, райско място и много предпочитано за почивка. Там средните температури за цялата година са 25 градуса. Усетете красотата и запечатете с фотоапарата си това много красиво място в Мексико Ривиерата Мая, където лятото е през цялата година.\nПредлагаме ви да тръгнете веднага към тези невероятно красиви места, където лятото е вечно, пожелаваме ви много положителни емоции, смях, тен и много горещо слънце от едни от най – слънчевите места на Земята.\nАвтралия – страната на кенгурата и невероятно красивата природа